Bahagian Pengurusan Perkhidmatan dan Sumber Manusia

**Bahagian Pengurusan Perkhidmatan dan Sumber Manusia**  merupakan penggerak utama pentadbiran Jabatan Perdana Menteri Malaysia.

## Visi
::Menjadikan Bahagian Pengurusan Perkhidmatan dan Sumber Manusia adalah nadi dan penggerak utama pentadbiran Jabatan Perdana Menteri yang menyediakan pengurusan cemerlang yang boleh dicontohi oleh semua agensi.

## Misi
* Memberi perkhidmatan dalam pengurusan pejabat, Aset dan ICT, keurusetiaan majlis-majlis rasmi, penyelenggaraan kompleks, pengangkutan, perpustakaan, kebajikan dan sukan.
* Mengawal, meyelaras dan memantau peruntukan/ perbelanjaan mengurus, urusan pembayaran, pinjaman dan pendahuluan diri/pelbagai.
* Mengawal, menyelaras dan memantau pelaksanaan dasar, strategi, program dan projek-projek pembangunan.
* Mengkaji, merancang, mengurus dan membangunkan keperluan sumber manusia, struktur organisasi dan hal ehwal perkhidmatan.
* Merancang, melaksana dan menyelaras program-program perhubungan awam dan kerja-kerja dokumentasi dalam memperkukuhkan identiti dan imej jabatan.
* Merancang, melaksana, menyelaras dan menguatkuasakan peraturan-peraturan dan langkah-langkah keselamatan perlindungan serta memberi khidmat nasihat bagi menjamin keselamatan unit/bahagian/jabatan/kerajaan.
* Memberikan perkhidmatan keurusetiaan yang cekap dan berkesan kepada MAKSAK dan PUSPANITA Kebangsaan.

## Objektif
* Menentukan pengurusan perkhidmatan dan pengurusan sumber manusia dilaksanakan dengan cemerlang dan berterusan mengikut peraturan dan arahan yang berkuatkuasa

## Piagam pelanggan
* Kami adalah komited untuk memberi perkhidmatan yang berkualiti dan memuaskan serta layanan pelanggan yang adil dan saksama.
* Memberi perkhidmatan sokongan yang cepat, cekap dan tepat mengikut peraturan dan prosedur serta mewujudkan suasana bekerja yang selesa bagi membolehkan objektif Jabatan tercapai
* Menguruskan pengurusan sumber manusia yang tepat, cepat dan cekap mengikut peraturan dan prosedur yang berkuatkuasa
* Menguruskan pengurusan kewangan mengikut prosedur dan peraturan kewangan yang berkuatkuasa bagi memastikan peruntukan dibelanjakan dengan berkesan.
* Menguruskan pengurusan pembangunan projek mengikut prosedur dan peraturan yang berkuatkuasa bagi memastikan peruntukan dibelanjakan dengan berkesan.
* Memberi khidmat pengurusan keselamatan bagi menjamin tahapnya sentiasa di peringkat yang tinggi
* Memberi khidmat keurusetiaan yang cekap dan berkesan bagi program MAKSAK dan PUSPANITA kebangsaan mencapai matlamat.

## Unit-unit di bawah Cawangan Pengurusan Am
* Unit Pentadbiran dan Keurusetiaan
* Unit Kewangan
* Unit Keselamatan
* Unit Pembangunan
* Unit Perhubungan Awam dan Dokumentasi
* PUSPANITA
* Majlis Sukan dan Kebajikan Anggota-Anggota Kerajaan (MAKSAK)

### Unit Pentadbiran dan Keurusetiaan
* Bertanggungjawab untuk menjaga dan memantau kerja-kerja kebersihan pejabat di dalam Kompleks Jabatan Perdana Menteri.
* Menyelenggara semua kemudahan pejabat, peralatan, perabot, mesin kenderaan, tempat letak kenderaan dan bilik mesyuarat.
* Menyediakan kemudahan kenderaan, pemandu dan mengendalikan urusan yang berkaitan dengannya.
* Menjadi urusetia kepada majlis-majlis rasmi Jabatan/Jawatankuasa 4P Hari Kebangsaan.
* Menjadi urusetia kepada lawatan pelawat-pelawat luar negara yang bertaraf Menteri yang menjadi tetamu daripada Menteri di Jabatan Perdana Menteri.
* Bertanggungjawab sebagai Jawatankuasa Hadiah bagi Tilawah Al-Quran, Pertandingan Nasyid dan Menghafaz Al-Quran.
* Mengendalikan urusan surat menyurat dan sistem pengurusan fail.
* Mengendalikan urusan pakaian seragam bagi Pemandu, Pembantu Am Rendah, Pekerja Rendah Awam dan Pengawal Keselamatan.
* Mengendalikan dan menyelenggarakan urusan pemasangan telefon/fax.
* Memproses permohonan keluar negeri secara persendirian.
* Mengedar pekeliling-pekeliling dan surat pekeliling kepada Unit/Bahagian di bawah Jabatan Perdana Menteri.
* Mengawal perjalanan semua peringkat fail {Rahsia, Sulit, Terbuka} untuk tindakan pegawai/kakitangan di Bahagian Pentadbiran dan Kewangan
* Memproses borang-borang pencalonan bintang dan pingat persekutuan bagi pegawai dan kakitangan daripada Unit/ Jabatan/Bahagian di bawah Jabatan Perdana Menteri.
* Membangun, menyelenggara dan melaksanakan sistem ICT
* Menyediakan perkhidmatan perpustakaan.
* Mengelolakan aktiviti kebajikan, sukan dan sosial Jabatan Perdana Menteri.

### Unit Kewangan
* Menyelaras permohonan belanjawan dan mengawal semua Belanja Mengurus (B07) mengikut prosedur dan peraturan semasa.
* Mengemukakan dokumen pembayaran gaji bulanan pegawai dan kakitangan tepat pada tarikh yang ditetapkan oleh Akauntan Negara.
* Memproses semua tuntutan bil, tuntutan perjalanan dan tuntutan lebih masa, permohonan pinjaman kenderaan, pembiayaan komputer dan kelab rekreasi & sukan, pendahuluan diri, pendahuluan pelbagai dan elaun pakaian panas.
* Mengeluarkan waran peruntukan, pesanan tempatan dan waran perjalanan serta menguruskan pindah peruntukan.
* Mengawal Akaun Amanah/Deposit dan Hasil bagi agensi-agensi di bawah Jabatan Perdana Menteri.
* Mengurus segala teguran audit.
* Menyelaras kehadiran Pegawai Jabatan Perdana Menteri semasa perbahasan Belanjawan di Parlimen
* Semakan belanjawan majlis rasmi dan lawatan negara

### Unit Pembangunan
* Menyelaras permohonan belanjawan dan mengawal semua Belanja Pembangunan (B07) mengikut prosedur dan peraturan semasa.
* Memantau pelaksanaan projek-projek pembangunan di bawah kawalan Jabatan Perdana Menteri.
* Mengeluarkan pembayaran bagi projek-projek kerajaan yang telah diluluskan.
* Menyelaras dan mengendalikan Sistem Infrastruktur Kebangsaan bagi Maklumat Tanah (*National Infrastructure for Land Information System* - NaLIS).
* Menyelaras dan mengendalikan Sistem Pemantauan Projek (PMS).
* Mengurus dan menyelaras segala teguran audit.

### Unit Keselamatan
* Memberi khidmat nasihat mengenai kawalan Keselamatan Perlindungan kepada Jabatan-Jabatan, Bahagian-Bahagian dan Unit-Unit di bawah Jabatan Perdana Menteri.
* Membuat naziran bagi menentukan bahawa kelemahan-kelemahan keselamatan serta syor-syor keselamatan dilaksanakan.
* Membuat pemeriksaan mengejut di Pusat Pentadbiran Kerajaan Persekutuan Putrajaya bagi menjamin keselamatan perlindungan diamalkan.
* Menyelaras dan menguruskan pengeluaran kad/pas keselamatan.
* Menguatkuasakan peraturan-peraturan dan langkah-langkah keselamatan perlindungan yang ditetapkan oleh jawatankuasa keselamatan perlindungan, Jabatan Perdana Menteri.

### Unit Perhubungan Awam dan Dokumentasi
* Memberi taklimat berkaitan peranan Jabatan Perdana Menteri dan agensi-agensi di bawahnya kepada pelawat dan orang ramai.
* Bertindak sebagai Pegawai Perhubungan Pengaduan Awam Jabatan dalam memberi jawapan balas kepada aduan-aduan awam yang diterima.
* Mengadakan hubungan mesra dengan pihak media massa dan pegawai-pegawai perhubungan awam dari agensi-agensi lain serta orang ramai.
* Mengeluarkan bahan-bahan maklumat berbentuk buletin, makalah dan brosur untuk maklumat kakitangan dan orang ramai.
* Merekacipta konsep grafik dan menyediakan bahan-bahan grafik dan visual untuk keperluan pameran dan publisiti.
* Mengendalikan kerja-kerja berkaitan percetakan, fotostat, setting dan lain-lain tugas am percetakan.

### Majlis Sukan dan Kebajikan Anggota-Anggota Kerajaan
* Memberi khidmat penyelarasan dan keurusetiaan yang berkesan kepada MAKSAK Gabungan di seluruh negara.
* Merancang dan melaksana Program/Aktiviti Tahunan MAKSAK.
* Mengurus Kewangan/Pelaburan dan Harta MAKSAK.
* Mengurus Laporan dan Dokumentasi.

### PUSPANITA Kebangsaan
* Memberi khidmat penyelarasan keurusetiaan yang berkesan kepada PUSPANITA Malaysia.
* Merancang dan melaksana Program/Aktiviti Tahunan PUSPANITA
* Mengurus Kewangan/Pelaburan dan Harta PUSPANITA.
* Mengurus Laporan & Dokumentasi

## Unit-unit di bawah Cawangan Pengurusan Sumber Manusia
* Unit Pengurusan Sumber Manusia (Operasi)
* Unit Pembangunan Sumber Manusia
* Unit Penyelidikan Sumber Manusia

### Unit Pengurusan Sumber Manusia
* Menguruskan pengambilan sumber manusia di peringkat Jabatan Perdana Menteri.
* Menguruskan proses pemilihan dan perlantikan sumber manusia di peringkat Jabatan Perdana Menteri dan agensi-agensi di bawah Jabatan Perdana Menteri
* Menguruskan urusan penempatan dan pertukaran pegawai mengikut kesesuaian jawatan, kerja dan masa.
* Mengurusan hal-hal perkhidmatan.
* Menguruskan sistem disiplin dan pengendalian tatatertib.
* Menguruskan pengendalian LNPT
* Menguruskan pengendalian PPG
* Menguruskan permohonan rasmi keluar negeri.

### Unit Pembangunan Sumber Manusia
* Menguruskan program latihan sumber manusia.
* Menguruskan peperiksaan perkhidmatan.
* Pencalonan menghadiri kursus luar negeri.
* Menyediakan khidmat kaunseling dan membantu proses penyelesaian masalah sumber manusia.
* Menguruskan kenaikan pangkat/pemangkuan.
* Memantau dan membangunkan prestasi pegawai.
* Menjadi urusetia kepada Majlis Penyampaian Khidmat Cemerlang.
* Mengurus pengendalian MBJ di peringkat Jabatan Perdana Menteri.
* Memantau/Memproses permohonan aktiviti luar Jabatan.

### Unit Penyelidikan Sumber Manusia
* Menguruskan Sistem Maklumat Sumber Manusia (SISPEN) yang berkesan.
* Perancangan sumber manusia dari segi keperluan kepakaran, kuantiti dan kualiti.
* Mengkaji, memeriksa dan memberi ulasan ke atas cadangan penyusunan semula struktur organisasi agensi-agensi- di bawah Jabatan Perdana Menteri.
* Menguruskan pengendalian JKP di peringkat Jabatan Perdana Menteri.
* Penyelidikan, kajian dasar dan strategi baru program pengurusan dan pembangunan sumber manusia.

## Pautan luar
* http://www.bpk.jpm.my/index.htm